નવસારીમાં બનાતવાલા સ્કૂલ નજીક રોડને લાગુ મચ્છીમાર્કેટ બેસે છે. જેની સામે જિલ્લા કલેકટરમાં અરજી થઈ હતી. આ અરજી અનુસંધાને ફરિયાદ નિવારણ કાર્યક્રમમાં કલેકટરે આ મચ્છી માર્કેટને અન્યત્ર ખસેડવા આદેશ કર્યો છે. આ આદેશ અંતર્ગત મચ્છી માર્કેટને ગધેવાન પાસે પુલની બાજુએ સ્થળાંતર કરવાની પાલિકાએ તૈયારી કરી છે. જ્યાં મચ્છીના વેપારી યોગ્ય રીતે ધંધો કરી શકે તે માટે બ્લોકપેવિંગ કરવા 1 લાખના ખર્ચને શુક્રવારની એક્ઝિક્યુટીવ કમિટીમાં મંજૂરી આપી દેવાઈ હતી.